25. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ Αριθ. 452 της 9/16 Μαρτ. 1987 (ΦΕΚ Β΄ 115) Επαύξηση του χρόνου κανονικής άδειας των αναπήρων εργαζομένων. Έχοντας υπόψη: 1.Τις διατάξεις του άρθρ. 5 παρ. 3 του Νόμ. 1648/1986 «Προστασία πολεμιστών, αναπήρων και θυμάτων πολέμου και μειονεκτούντων προσώπων». 2.Την από 19-2-1987 γνωμοδότηση του Ανωτάτου Συμβουλίου Εργασίας, αποφασίζουμε: Εργαζόμενοι που υπάγονται στις διατάξεις της παρ. 4 του άρθρ. 1 του Νόμ. 1648/86 «Προστασία πολεμιστών, αναπήρων και θυμάτων πολέμου και μειονεκτούντων προσώπων «δικαιούνται από τον εργοδότη τους και ανεξάρτητα από τον τρόπο πρόσληψής τους πριν και μετά την ισχύ του νόμου αυτού, κάθε ημερολογιακό έτος άδεια με αποδοχές 5 εργάσιμες ημέρες επιπλέον της κανονικής άδειας που δικαιούνται σύμφωνα με τις ισχύουσες κάθε φορά διατάξεις. Η ισχύς αυτής της απόφασης αρχίζει από τη δημοσίευσή της. 